CELEX: 32021D0470
Language: lv
Date: 2021-03-18 00:00:00
Title: Padomes Lēmums (KĀDP) 2021/470 (2021. gada 18. marts), ar kuru groza Lēmumu (KĀDP) 2020/489, ar ko ieceļ Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem

19.3.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 96/13
               
            
         PADOMES LĒMUMS (KĀDP) 2021/470
         (2021. gada 18. marts),
         ar kuru groza Lēmumu (KĀDP) 2020/489, ar ko ieceļ Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2020. gada 2. aprīlī pieņēma Lēmumu (KĀDP) 2020/489 (1), kurā grozījumi izdarīti ar Padomes Lēmumu (KĀDP) 2020/1313 (2) un ar ko Miroslav LAJČÁK kungu ieceļ par Eiropas Savienības īpašo pārstāvi (ESĪP) Belgradas un Prištinas dialogam un citiem Rietumbalkānu reģionālajiem jautājumiem. ESĪP pilnvaru termiņam ir jābeidzas 2021. gada 31. martā.
                  
               
                     (2)
                  
                  
                     ESĪP pilnvaru termiņš būtu jāpagarina vēl par 17 mēnešiem, un būtu jānosaka jauna finanšu atsauces summa laikposmam no 2021. gada 1. aprīļa līdz 2022. gada 31. augustam.
                  
               
                     (3)
                  
                  
                     ESĪP savas pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2020/489 groza šādi:
            
                        1)
                     
                     
                        lēmuma 1. pantu aizstāj ar šādu:
                        
                           “1. pants
                           Eiropas Savienības īpašais pārstāvis
                           Eiropas Savienības īpašā pārstāvja (ESĪP) Belgradas un Prištinas dialogam un citiem Rietumbalkānu reģionālajiem jautājumiem Miroslav LAJČÁK kunga pilnvaru termiņš tiek pagarināts līdz 2022. gada 31. augustam. Padome, pamatojoties uz Politikas un drošības komitejas (PDK) novērtējumu un Savienības Augstā pārstāvja ārlietās un drošības politikas jautājumos (AP) priekšlikumu, var nolemt ESĪP pilnvaras izbeigt agrāk.”;
                        
                     
                  
                        2)
                     
                     
                        lēmuma 5. panta 1. punktam pievieno šādu daļu:
                        “Finanšu atsauces summa, kas paredzēta, lai segtu izdevumus saistībā ar ESĪP pilnvarām, laikposmam no 2021. gada 1. aprīļa līdz 2022. gada 31. augustam ir 2 580 000 EUR.”;
                     
                  
                        3)
                     
                     
                        lēmuma 13. panta otro teikumu aizstāj ar šādu:
                        “ESĪP regulāri iesniedz AP, Padomei un Komisijai progresa ziņojumus un līdz 2022. gada 31. maijam – galīgu visaptverošu ziņojumu par pilnvaru īstenošanu.”.
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 18. martā
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Padomes Lēmums (KĀDP) 2020/489 (2020. gada 2. aprīlis), ar ko ieceļ Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem (OV L 105, 3.4.2020., 3. lpp.).
         
            (2)  Padomes Lēmums (KĀDP) 2020/1313 (2020. gada 21. septembris), ar kuru groza Lēmumu (KĀDP) 2020/489, ar ko ieceļ Eiropas Savienības īpašo pārstāvi Belgradas un Prištinas dialogam un citiem Rietumbalkānu reģionālajiem jautājumiem (OV L 308, 22.9.2020., 4. lpp.).